Návrh
NariadeniE vlády
Slovenskej republiky
z .... 2012,
ktorým sa mení nariadenie vlády Slovenskej republiky č. 104/2003 Z. z. o Akreditačnej komisii v znení nariadenia vlády Slovenskej republiky č. 558/2007 Z. z.

Vláda Slovenskej republiky podľa § 82 ods. 6 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov nariaďuje:

Čl. I
Nariadenie vlády Slovenskej republiky č. 104/2003 Z. z. o Akreditačnej komisii v znení nariadenia vlády Slovenskej republiky č. 558/2007 Z. z. sa mení takto:
1. V § 3 odsek 6 znie:
„(6) Komisia po posúdení žiadosti a príloh podľa § 2 ods. 2 písm. a) prijme vyjadrenie, že vysoká škola je spôsobilá uskutočňovať študijný program, ak

a) v prípade študijných programov v študijnom odbore ošetrovateľstvo je garant študijného programu prvého stupňa odborne spôsobilý na výkon povolania sestry, 
b) v prípade študijných programov v nelekárskych zdravotníckych študijných odboroch okrem študijného odboru ošetrovateľstvo je garant študijného programu odborne spôsobilý na výkon zdravotníckeho povolania.“.

2. V § 3 sa vypúšťa odsek 10.

3. V prílohe č. 3 v bode 2b sa vypúšťa bodkočiarka a tieto slová: „priloží sa plán zabezpečenia plynulého garantovania habilitačného konania a konania na vymenúvanie profesorov, ak v čase posudzovania žiadosti garant dovŕši vek 65 rokov v období po najbližšiu akreditáciu“.

Čl. II
Toto nariadenie vlády nadobúda účinnosť 1. septembra 2012. Ustanovenie § 3 ods. 6 stráca účinnosť 31. decembra 2012.